钦定古今图书集成/明伦汇编/氏族典/第335卷 > 刘弘
## 钦定古今图书集成/明伦汇编/氏族典/第335卷 > 刘弘

按《隋书刘弘传》：“弘字仲远，彭城丛亭里人，魏太常卿
芳之孙也。少好学，有行检，重节概。仕齐，西楚州刺史。
及齐亡，周武帝以为本郡太守。尉迥之乱也，弘勒兵
拒之，以功授仪同。平陈之役，表请从军，以功封濩泽
县公，拜泉州刺史。会高智慧作乱，以兵攻州，弘城守
百馀日，救兵不至，为贼所害。子长信袭爵。”